d . Moet nie vir die Waterfiskaal vra om u water te herlei nie. Indien u 'n probleem het, kontak u wyksverteenwoordiger eerste. Indien u u beurt gemis het, het u dit gemis, en mag u nie water buite u beurt neem nie.
3 . As u 'n skepbeurt het, mag u water neem slegs op u toegekende dag of dae, tussen u toegekende tye, en u mag 'n hewelpyp van maksimum 40 mm deursnee gebruik, of 'n pomp met 'n pyp van maksimum 25 mm deursnee, en maksimum 5,000 ℓ trek gedurende u skepbeurt. Sover moontlik moet u die leiwater in 'n tenk stoor vir die week, en nie direk vanuit die sloot besproei nie. Geen swembadpompe word in slote toegelaat nie.
a . Enige strukturele veranderings wat sonder die komitee se goedkeuring aangebring is sal lei tot die onmiddellike afsluiting van u leiwater. U mag slegs in die volgende waterjaar heraansoek doen vir 'n beurt nadat u die stelsel tot sy oorspronklike toestand herstel het en u die totale koste van die heropening van u kanaal betaal het.
5 . WINTERONDERHOUD word na die olyfoes gedoen, gewoonlik in Julie. Groot herstelwerk word in hierdie tyd gedoen wanneer daar die waarskynlikheid van die hoogste reënval, die minste oeste en die minste behoefte aan bykomende besproeiing deur leiwater is. Die stelsel word gewoonlik vir 'n periode van nie langer as twee weke toegemaak, en u sal betyds in kennis gestel word. Indien u dringend gedurende hierdie onderhoudtyd moet lei, laat die komitee weet en ons sal u sover moontlik tegemoet kom.
a . Die fooie is basies ‘n jaarlikse bedrag vir beurte van 'n uur of minder per week, en 'n per-uur-fooi vir grootmaatgebruikers. Byvoorbeeld, in 2018 is die basiese fooi R460 per jaar, en die grootmaatfooi R7.60 x ure per week x 52 weke.
b . Die Vloedfonds is ons eie versekering vir herstelwerk agv vloedskade. Omdat die leiwaterbronne en hoofkanale op Munisipale en Staatsgrond is, kan ons hulle nie verseker nie. Die Munisipaliteit help nie met geld of herstelwerk nie, want die kanale is deel van 'n private stelsel. Tydige betaling van die leiwaterfooie beteken dat ons meer geld in die Vloedfonds kan stort vir meer rente, wat die druk van die gebruikers af neem en ons toelaat om die fooie laag te hou.